Taalgebruiker of speltoetser: dís die groot verskil | Spel.co.za
Standaard / by Kevin Hechter / 2018-06-01 / Geen kommentaar
Geplaas deur Gerhard van Huyssteen Saterdag 25 Februarie 2017 op VivA:
Die voornaam van Bobby van Jaarsveld se sanger-suster is ……..
Beter Afrikaans se doel is onder andere om te help om "afgeronde" taalgebruikers op te lei. 'n Afgeronde taalgebruiker is 'n ingeligte taalgebruiker.
Kom ons volg 'n bietjie die argument van die woedende Beter Afrikaans-gebruiker. As daar van taalgebruikers geen algemene kennis veronderstel mag word nie, hoe kan ons dan verwag dat iemand moet weet dat daar 'n verskil is tussen die "Nuwe Testament" en 'n "nuwe testament"? Dit verg tog algemene kennis – of jy 'n christen is of nie – om te weet dat ons "Nuwe Testament" in Afrikaans in 'n bybelse konteks met hoofletters skryf. Net so verg dit taalkennis én algemene kennis om te weet dat beide "bybelse" en "Bybelse" korrekte skryfwyses is (kyk reël 9.19 in die AWS).